section_heading: Karijera
paragraph_text: lijevo|mini|200px|Počasna ploča u mjestu u kojem je živio Wilder Nakon dolaska u Hollywood 1933. godine, Wilder je dijelio stan s glumcem, također emigrantom, Peterom Lorreom. Ubrzo je započeo karijeru kao scenarist te je njegov prvi uspjeh bila satira Ninočka (1939.), za koju je nominiran za Oscara. 1942. debitirao je kao redatelj filmom The Major and the Minor, a 1945. njegova je drama Izgubljeni viked, koja je obradila tabu temu alkoholizma, osvojila Oscara i Zlatni globus za najbolji film i režiju, nagrade koje je osvojio i filmom Apartman (1960.). 1950-ih Wilder je većinom snimao komedije, među kojima je osobito bila zapažena Neki to vole vruće. Često je surađivao sa scenaristom I.A.L. Diamondom.